Тутси (филм)

Тутси (на английски: Tootsie) е американска комедия от 1982 година с участието на Дъстин Хофман, Марг Хелгенбъргър и Джесика Ланг.
Двама приятели неудачници живеят в малък апартамент. Един от тях е драматургът Джеф Слейтър, който мечтае да постави пиесата си в театъра, но няма пари за това. Другият е актьорът Майкъл Дорси, който непрекъснато е уволняван от работа заради буен характер. Вече две години той едва се държа на повърхността, преподава актьорско майсторство и работи като сервитьор в ресторант. В същото време Дорси постоянно ходи на прослушвания, но навсякъде му отказват по различни причини.
Един ден, останалата без работа актриса Санди Лестър, позната на Майкъл, се опитва да получи ролята на Емили Кимбърли, болничен администратор в популярната сапунена опера „SouthWest General“. Тя е отхвърлена, без дори да се яви на прослушване, но Дорси има лудата идея също да опита за ролята, въпреки че ролята е женска. Майкъл, преоблечен като жена под името Дороти Майкълс, отива на прослушване и първоначално се сблъсква с пренебрежението на режисьора на сериала Карлайл, който е запален сексист и се отнася много пренебрежително към женския пол. „Дороти“ обаче проявява неочаквана упоритост и не позволява на режисьора да се отнася грубо с нея. В резултат Дороти Майкълс получава одобрението на продуцента Рита Маршал, подписва договор и получава аванс.
Сега Дорси разполага с 8000 долара, необходими за пиесата на приятеля му Джеф, но Майкъл не може да каже откъде е взел парите. Той измисля история за наследство и по време на парти за това Дорси, решавайки да пробва роклята на Санди, се съблича и случайно е видян от Санди, която излиза от банята. За да „спаси положението“, Майкъл се престорва на влюбен и се озовава в едно легло с приятелката си, започвайки принудителна любовна афера с нея.
Според сценария в сериала, ролята на Дороти Майкълс е много малка – тя се превъплъщава в администратор на болница и участва само в определени епизоди с минимално количество текст. Въпреки това Дороти играе администратора като решителна феминистка, но също и скромна и интелигентна жена. Отначало режисьорът иска да постави „арогантната новодошла“ на мястото ѝ, но рейтингите показват, че точно тази Емили Кимбърли е харесвана от публиката, особено от женската аудитория. Така от второстепенна актриса Дороти се превръща в звездата на сериала и сега грубият режисьор трябва да подкрепи всички нейни предложения и коментари относно снимачния процес. Актрисата Дороти Майкълс става много популярна, прявят интервюта с нея, снимат я за кориците на модни списания и блести в лъчите на славата и успеха.
В действителност обаче Дорси не е много щастлив. На снимачната площадка Майкъл се запознава и влюбва в чаровната актриса Джули Никълс, самотна майка и любовница на режисьора, който ѝ изневерява с всяка красива актриса. Джули гледа Дороти с възхищение, доверява ѝ всичките си женски тайни, стават близки приятели, но Майкъл мечтае да са заедно. Известно време по-късно, на парти, Дорси (в неговия мъжки „образ“) се приближава до Джули и се опитва да я опознае, изричайки точните думи, които Джули тайно е казала на Дороти. В отговор обаче Джули плиска шампанско в лицето на Майкъл. Скоро Джули кани приятелката си да посетят баща ѝ, който е вдовец и започва да сваля Дороти. По време на един от разговорите Дороти не издържа и целува Джули, което прави ситуацията още по-объркваща. Джули решава, че Дороти е лесбийка и започва да я избягва.
Осъзнавайки, че се е вкарал в пълна задънена улица, Майкъл се обръща към своя агент и моли за помощ, за да разреши тази невероятна ситуация. Но агентът не иска и да чуе за каквото и да било доброволно „разкриване“ на самоличността на Дороти Майкълс. И все пак – всичко върви супер, Дороти получава едногодишен договор за снимки и куп рекламни договори. Агентът настоява Майкъл да продължи тази игра, но Дорси, уморен от лъжите, решава да сложи край на всичко. Поради случайно унищожаване на вече заснети кадри, актьорите са принудени да изиграят сцена от сериала директно в ефир. И тогава Дороти Майкълс, която играе Емили Кимбърли, нарушава сценария и започва да разказва историята на семейството си: той не е Емили Кимбърли, а нейният брат близнак Едуард, който е заел мястото на „починалата“ сестра, за да докаже възможностите на една жена в професията. По време на тази емоционална реч Дороти Майкълс, пред хиляди телевизионни зрители, сваля перуката си, маха грима и се появява пред всички в истинския си вид, в образа на актьора Майкъл Дорси. Целият снимачен екип е тотално поразен, някои от актьорите припадат, а Джули, възмутена от измамата, удря Майкъл в корема и си тръгва.
Пиесата на Джеф с участието на Майкъл и Санди е пред премиера. В един бар Дорси се среща с бащата на Джулия и връща диамантения годежен пръстен, даден на Дороти. Отначало бащата е много ядосан, но по-късно признава, че Майкъл би бил добър партньор за дъщеря му. Окуражен от тази прощална дума, Дорси се среща с Джули и я моли да започнат всичко от начало. Джули честно признава, че Дороти ѝ липсва, но накрая прощава на Майкъл и те си тръгват заедно, обсъждайки жълтия костюм на Дороти, който Джули харесва толкова много.